Niy ma nadzieje dlŏ ludzkości, 11.03.2018
- brakło syra na festiwalu syra
- geje z fantazyje
- chaja skuli sprzōntaniŏ
Szok i pogorszynie we Brighton we Wielkij Brytaniji po tym, jak brakło syra na festiwalu syra. Podle ôrganizatorōw skuli złyj pogody wielu wystŏwcōw niy przijechało.
Wielki Festiwal Syra prziôbiecoł „moc nojlepszych miyndzynŏrodowych producyntōw i handlyrzy z jejich szumnymi syrami”. Dlŏ ludzi, co zapłaciyli po 22 funty za bilet, tych handlyrzy było za mało. Na festiwal niy przijechali tyż muzykańciŏ, co mieli grać „jazz, funk i R ‘n’ Brie”. Zaś sie potwiyrdzŏ, że Anglijŏkōm styknie -3 stopnie i wszysko stŏwŏ.
Zdrzōdło: BBC
Rahmatullo Sajfutdinow, imam z Taszkyntu w Uzbekistanie, w piōntkowyj chutbie uzdoł sie pedzieć wiernym ô fantazyji. „Bez przikłŏd kobiyty forsztelujōm sie gryfnych aktorōw z tureckich ôperōw mydlanych. We mediach społecznościowych je moc takich postōw napisanych ôd wydanych kobiyt. To choby trzi ôsoby brały udzioł we stosunku.”
Tōż podle Sajfutdinowa take praktyki mogōm dokludzić do narodzyniŏ gejōw.
„Chopi tyż niy mogōm sie forsztelować piyknyj kobiyty, jak śpiōm ze swojymi żōnami, bo może z tego być lesbijske dziecko.” A jak baba sie forszteluje babã, a chop chopa, to co?
Zdrzōdło: Radio Free Europe
Uniwersytet w Oksfordzie przeprosiōł świat po tym, jak we internecie pokŏzała sie fotografijŏ sprzōntŏczki, co robiyła swojã robotã.
Na słodach kryjdōm ftoś napisoł „Wesołego Miyndzynŏrodowego Dnia Kobiyt”, a ôna prziszła to zmyć. Dochtorka politologije zarŏz zrobiyła fotografijõ i wciepła jã na Twitter z kōmyntŏrzym, że ôchrōna uniwersytetu kŏże kobiycie zmyć nŏpis. Po tym, jak uniwesytet przeprosiōł za wymŏganie ôd swojich pracownikōw wykōnowaniŏ swojij roboty, dochtorka zażōndała, żeby sprzōntŏczkã przeprosić, dać jij szŏlkã tyju i wysłać do dōm na resztã dnia. Samyj kobiyty na fotografiji żŏdyn ô zdanie niy spytoł. Uniwersytetowi radzymy wyciepnōńć z roboty wszyske sprzōntŏczki, żeby to sie niy powtōrzyło, a dochtorce propōnujymy niy używać wiyncyj inkszych ludzi za rekwizyty.
Zdrzōdło: The Telegraph
Oxford security makes a woman cleaner scrub out “Happy International Women’s Day” on the Clarendon steps. What an image for #IWD, @UniofOxford. #strikeforUSS #UCUstrike pic.twitter.com/E9u5S37hWW
— Sophie Smith (@DrSophieSmith) March 8, 2018
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn eng_Latn szl_Latn szl_Latn eng_Latn eng_Latn zho_Hans